SAWAD:ลุ้นกำไร Q4/59 นิวไฮตามดีมานด์ชี้กำไรทั้งปีโตเด่นแนะซื้อเป้าหมาย 55 บาท
SAWAD:ลุ้นกำไร Q4/59 นิวไฮตามดีมานด์ชี้กำไรทั้งปีโตเด่นแนะซื้อเป้าหมาย 55 บาท
1 ธ.ค. 2559

บล.ฟินันเซีย ไซรัส ระบุในบทวิเคราะห์วันนี้(1 ธ.ค.) ว่าบริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD แนะนำ”ซื้อ”ให้ราคาเป้าหมาย 55 บาท/หุ้น โดยมองว่าความต้องการสินเชื่อไตรมาส 4/59 มีแนวโน้มที่เพิ่มขึ้น ซึ่งเป็นไปตามฤดูกาล โดยสินเชื่อค้ำประกันที่ดินได้รับความสนใจมากจากกลุ่มลูกค้ารายย่อยและกลุ่มลูกค้าเอสเอ็มอี รวมถึงสินเชื่อนาโนไฟแนนซ์ที่บริษัทหันมาปล่อยสินเชื่อเพิ่มขึ้น
ทั้งนี้ มองว่าทั้งปีนี้สินเชื่อคงค้างของ SAWAD จะอยู่ที่ 1.95 หมื่นล้านบาท โดย 9 เดือนที่ผ่านมาบริษัทมีสินเชื่อคงค้างอยู่ที่ 1.75 หมื่นล้านบาท พร้อมคาดการณ์กำไรสุทธิของบริษัทในไตรมาส 4/59 จะเติบโต 6.6% จากไตรมาส 3/59 และเติบโต 46% จากช่วงเดียวกันของปีก่อน มาอยู่ที่ 579 ล้านบาท เป็นไปตามสินเชื่อที่เติบโตและรายได้ค่าบริการที่เพิ่มขึ้น อีกทั้งยังคงประมาณการณ์กำไรสุทธิของ SAWAD ในปีนี้อยู่ที่ 1.98 พันล้านบาท หรือเติบโต 48% จากปีก่อน